## La Generalitat impulsarà un nou conveni per a rehabilitar el convent de Santa Clara de Xàtiva

*** Les obres no s’han iniciat i el conveni vigent expira el 31 de desembre de 2025
* El director general d’Administració Local ha comunicat a l’alcalde de Xàtiva el compromís de la Generalitat perquè el convent tinga l’ús cultural que els ciutadans decidisquen**

La Generalitat impulsarà un nou conveni per a rehabilitar el Reial Monestir de Santa Clara perquè l’Ajuntament de Xàtiva no ha executat el pressupost especificat en el conveni que acaba a finals d’any.

El consistori xativí no ha complit amb els compromisos firmats en els quatre anys de vigència per la qual cosa el pròxim 31 de desembre el conveni queda expirat.

Per això, la Generalitat ha decidit formalitzar un nou conveni amb el qual iniciar la restauració del convent de les clarisses per a albergar usos culturals i de servicis per a la ciutadania de la localitat.

Segons el conveni vigent, les obres haurien d’estar acabades abans del mes de novembre de l’any 2025. La realitat és que dels 3.043.285 euros que es van comprometre, l’Ajuntament solament n’ha pogut justificar 399.265,56, i ha sigut necessari reajustar les anualitats successives, sobretot les dels anys 2024 i 2025, que no han compromés cap gasto.

Davant la data d’expiració del conveni, la Generalitat ha buscat la solució de redactar un nou per a la recuperació arquitectònica del Reial Monestir de Santa Clara, amb el mateix import del firmat en 2021.

Així li ho ha explicat el director general d’Administració Local, José Antonio Redorat, a l’alcalde de Xátiva, Roger Cerdà, en una reunió que han mantingut.

Redorat ha ratificat “el compromís de la Generalitat pel patrimoni cultural de Xàtiva i, especialment, per la completa i definitiva reforma del convent de Santa Clara”.

El director general d’Administració local ha traslladat a l’alcalde de Xàtiva que el nou conveni “se cenyirà, exclusivament, a la rehabilitació de l’edifici per a activitats culturals i no prevorà cap vinculació amb la Fundació Raimon i Annalisa de la Comunitat Valenciana ni amb el Centre Raimon d’Activitats Culturals ni amb cap altra entitat”.

“El compromís de la Generalitat amb Xàtiva estarà exempt de càrregues i avals, ja que seran els habitants d’esta ciutat, i el mateix ajuntament de Xàtiva en l’exercici de la seua autonomia, els qui decidisquen en el seu municipi a què seran destinades les dependències del convent de Santa Clara”, ha afirmat Redorat.

Fecha: 31/10/2025